**POĎ SA HÝBAŤ S NAMI!**

**BUDÚCI TRETIACI A PIATACI A ICH RODIČIA POZOR!**

V novom školskom roku 2022/23 sa na ZŠ v Raslaviciach môžete stať žiakmi tried s rozšíreným vyučovaním telesnej a pohybovej prípravy. Čakajú na vás nevšedné zážitky, ktoré vám vie poskytnúť iba pohyb. Škola má skúsenosti s viacerými projektmi *– Laciho Strike Hip Hop na školách*, *Tréneri v škole* či *Akadémia Mateja Tótha*. Chlapci i dievčatá, pod vedením trénerov sa počas pohybovej prípravy nad rámec bežných hodín telesnej výchovy určite dobre zabavíte, lebo hra je najlepší učiteľ, naberiete kondičku, aby ste boli zdraví aj odolní a v neposlednom rade vám to prinesie neskutočnú radosť. **Škola pritom vôbec nepôjde bokom**. Budete absolvovať všetky ostatné predmety ako v bežnej škole, ale pre seba urobíte oveľa viac. V bazéne, telocvični, relaxačnom centre, ihriskách na plážový volejbal, street basket, posilňovni či lezeckej stene si vyskúšate mnoho druhov aktivít a športov. A je iba na vás, kam sa budete ďalej uberať. Ten úžasný pocit, že robíte niečo pre seba a baví vás to, vám už nikto nevezme. Tak blízko, na dosah, na **ZŠ v Raslaviciach**.

**Škola dobrých nápadov**